
Ehitusloa andmine (A. Juhhanovi tn 3)

1. ASJAOLUD JA MENETLUSE KÄIK
20.12.2020 laekus läbivaatamiseks A. Juhhanovi tn 3 kinnistul asuva Narva Paju Kooli hoone, ehitisregistri kood 118009079, ümberehitamiseks ehitusloa taotlus nr 2011271/31123 koos ehitusprojektiga „NARVA PAJU KOOLI VÄIKELAHENDUSTE PROJEKTEERIMINE HEV ÕPILASTE INTEGREERIMISEKS 202006_TP_v01_PajuKool“, projekteerija OÜ Kirde Projekt, projekti tellija Narva Linnavalitsuse Linnamajandusamet. 
Ehitusprojekt tööprojekti staadiumis käsitleb Ida-Virumaal, Narva linnas, A. Juhhanovi tn 3 asuval kinnistul, Narva Paju Kooli, väikelahenduste projekteerimist hariduslike erivajadustega (HEV) õpilaste integreerimiseks. 
14.12.2020 ehitisregistri  keskkonnas on genereeritud ehitusloa  eelnõu  nr 2012271/42644, menetluse nr 241458 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Terviseameti Ida regionaalosakonnale, Päästeameti Ida päästekeskusele kooskõlastamiseks ning arvamuste avaldamiseks.
Ehitusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda ehitusloa taotlus on tagastatud puuduste kõrvaldamiseks. 10.02.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taasesitatud ning 04.03.2021 kõik kaasatud isikud kooskõlastasid ehitusloa taotluse ehitusloa andmiseks.
Arhitektuuri- ja Linnaplaneerimise ameti keskkonnamõju hindamise vanemspetsialist otsustas, et: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.





2. ÕIGUSLIKUD ALUSED
2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2.  Ehitusseadustiku § 54 lõike 2 kohaselt pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud.
2.3.  Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS
3.1. [bookmark: _GoBack] Anda  ehitusluba  A. Juhhanovi tn 3 kinnistul asuva Narva Paju Kooli hoone, ehitisregistri kood 118009079, ümberehitamiseks vastavalt ehitusprojektile „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA PAJU KOOLI 202006_TP_v03_HEVintegreerimineAR_2021-03-01“, projekteerija OÜ Kirde Projekt.
3.2.  Jätta algatamata A. Juhhanovi tn 3 kinnistul asuva Narva Paju Kooli ümberehitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.

4. RAKENDUSSÄTTED  
4.1. Korraldus jõustub seadusega ettenähtud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

